Llíria celebra el Dia dels Museus amb activitats sobre l'antiga ciutat romana
16 de maig de 2017

El Museu Arqueològic de Llíria (MALL) ha preparat diverses accions per a commemorar el 18 de maig, Dia Internacional dels Museus. L'edició d'enguany pretén mostrar eixes històries que no conten de forma directa estos espais però que s'intuïxen a partir dels vestigis exposats a les seues vitrines.

Per això, el MALL donarà a conéixer en esta jornada part d'eixa història dels ciutadans que van viure a l'antiga Edeta romana. Al matí, i en sessions a les 10.30 i 12.30 hores, oferirà l'activitat “Coneix el teu poble, coneix la teua gent”, en la que farà un relat de la ciutat d'Edeta a través de les huit inscripcions de personatges romans exposades al museu.

A les 17.45 hores, el director del MALL, Vicent Escrivà, impartirà la conferència “Dos notables edetans: M. Corneli Nigrí Curiaci Matern i Valeri Propinquu Gratti Cereal” al museu.

A més, amb motiu d'esta celebració, l'entrada als museus i monuments del municipi serà gratuïta durant tot el dia.